ประกาศคณะกรรมการปฏิบัติการประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๔๒ พ.ศ. ๒๕๔๘เรื่อง กำหนดเขตควบคุมการค้าข้าว และกำหนดประเภทผู้ประกอบการค้าข้าว ตามที่คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ได้ออกประกาศกำหนดเขตควบคุมการค้าข้าว และกำหนดประเภทผู้ประกอบการค้าข้าวไปแล้วนั้นบัดนี้ เป็นการสมควรปรับปรุงและกำหนดประเภทผู้ประกอบการค้าข้าวเสียใหม่ให้เหมาะสมกับระบบการค้าข้าวในปัจจุบันอาศัยอำนาจตามความในมาตรา๗ แห่งพระราชบัญญัติการค้าข้าว พุทธศักราช ๒๔๘๙ และมาตรา ๘ (๑) แห่งพระราชบัญญัติการค้าข้าว พุทธศักราช ๒๔๘๙ ซึ่งแก้ไขเพิ่มเติมโดยพระราชบัญญัติการค้าข้าว(ฉบับที่ ๒) พ.ศ. ๒๔๘๙ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ จึงออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๓๓ พ.ศ. ๒๕๒๙ เรื่อง กำหนดประเภทผู้ประกอบการค้าข้าวลงวันที่ ๒๒ กรกฎาคม พ.ศ. ๒๕๒๙(๒) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๓๕ พ.ศ. ๒๕๓๒ เรื่อง แก้ไขประกาศคณะกรรมการปฏิบัติการตามพระราชบัญญัติการค้าข้าวฉบับที่ ๑๓๓ พ.ศ. ๒๕๒๙ ลงวันที่ ๘ พฤษภาคมพ.ศ. ๒๕๓๒(๓) ประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๔๐ พ.ศ. ๒๕๓๘ เรื่อง กำหนดเขตควบคุมการค้าข้าวและแต่งตั้งพนักงานเจ้าหน้าที่ ลงวันที่ ๒๔ พฤษภาคม พ.ศ. ๒๕๓๘ข้อ ๓ ให้เขตท้องที่จังหวัดทุกจังหวัดทั่วราชอาณาจักรและกรุงเทพมหานครเป็นเขตควบคุมการค้าข้าวข้อ ๔ ให้กำหนดประเภทผู้ประกอบการค้าข้าวเป็น ๘ ประเภทดังนี้(๑) ประเภทค้าข้าวส่งไปจำหน่ายต่างประเทศ ได้แก่(ก) ผู้ส่งออกทั่วไปซึ่งเป็นบริษัทจำกัด บริษัทมหาชนจำกัด รัฐวิสาหกิจ บริษัทที่ส่วนราชการหรือรัฐวิสาหกิจมีทุนรวมอยู่ด้วยสหกรณ์หรือกลุ่มเกษตรกร ที่จัดตั้งตามกฎหมายว่าด้วยการนั้นและมีวัตถุประสงค์ในการค้าข้าวส่งไปจำหน่ายต่างประเทศ(ข) ผู้ส่งออกข้าวสารบรรจุกล่องหรือหีบห่อซึ่งเป็นบริษัทจำกัด บริษัทมหาชนจำกัดรัฐวิสาหกิจบริษัทที่ส่วนราชการหรือรัฐวิสาหกิจมีทุนรวมอยู่ด้วย สหกรณ์หรือกลุ่มเกษตรกรที่จัดตั้งตามกฎหมายว่าด้วยการนั้นและมีวัตถุประสงค์ในการค้าข้าวส่งไปจำหน่ายต่างประเทศ(ค) ผู้ส่งออกชายแดนซึ่งเป็นบุคคลธรรมดาหรือนิติบุคคล ที่มีภูมิลำเนาอยู่ในจังหวัดชายแดนที่ติดต่อกับต่างประเทศและมีวัตถุประสงค์ในการค้าข้าวส่งไปจำหน่ายต่างประเทศเฉพาะประเทศที่มีชายแดนติดต่อกับประเทศไทย(๒) ประเภทสีข้าว ได้แก่(ก) โรงสีขนาดเล็ก ที่ทำการสีข้าวเพื่อการค้าหรือรับจ้างสีข้าว ซึ่งมีกำลังผลิตต่ำกว่าห้าเมตริกตันต่อยี่สิบสี่ชั่วโมง(ข) โรงสีขนาดกลาง ที่ทำการสีข้าวเพื่อการค้าหรือรับจ้างสีข้าว ซึ่งมีกำลังผลิตไม่ต่ำกว่าห้าเมตริกตันแต่ไม่เกินยี่สิบเมตริกตันต่อยี่สิบสี่ชั่วโมง(ค) โรงสีขนาดใหญ่ ที่ทำการสีข้าวเพื่อการค้าหรือรับจ้างสีข้าว ซึ่งมีกำลังผลิตเกินกว่ายี่สิบเมตริกตันต่อยี่สิบสี่ชั่วโมง(๓) ประเภทซื้อขายโดยมียุ้งฉาง ได้แก่ ผู้ทำการค้าข้าวที่มีสถานที่เก็บข้าวไม่ว่าจะเป็นของตนเองหรือผู้อื่นซึ่งบรรจุข้าวเปลือกได้ไม่น้อยกว่าห้าเมตริกตัน หรือข้าวอย่างอื่นรวมกันไม่น้อยกว่าสองเมตริกตัน(๔) ประเภทขายส่ง ได้แก่(ก) ผู้ทำการขายข้าวให้แก่ผู้ประกอบการค้าข้าวประเภทขายปลีก(ข) ผู้ทำการขายข้าวเฉลี่ยได้ในเดือนหนึ่งสำหรับข้าวเปลือกไม่น้อยกว่าสี่สิบเมตริกตันหรือข้าวอย่างอื่นไม่น้อยกว่ายี่สิบห้าเมตริกตัน(ค) ผู้ทำการค้าข้าวโดยมีข้าวอยู่ในความครอบครอง สำหรับข้าวเปลือกไม่น้อยกว่าห้าเมตริกตันหรือข้าวอย่างอื่นไม่น้อยกว่าสิบเมตริกตันไม่ว่าข้าวนั้นจะเป็นของตนเองหรือของผู้อื่น(๕) ประเภทขายปลีก ได้แก่ ผู้ทำการขายข้าวให้แก่ประชาชนผู้บริโภค(๖) ประเภทเรือข้าว ได้แก่ ผู้ทำการค้าข้าวโดยทางเรือซึ่งมีระวางบรรทุกตั้งแต่สามตันกรอสขึ้นไป(๗) ประเภทค้าเร่ ได้แก่ ผู้ทำการค้าข้าวด้วยวิธีเร่ไม่ว่าด้วยยานพาหนะทางบกใดๆ และให้รวมถึงการค้าข้าวโดยใช้แผงลอยด้วย(๘) ประเภทท่าข้าว ได้แก่ ผู้ทำการค้าข้าวที่มีสถานที่จัดไว้เพื่อการค้าข้าว และให้รวมถึงตลาดกลางข้าวเปลือกด้วยประกาศ ณ วันที่ ๑๕ กุมภาพันธ์ พ.ศ. ๒๕๔๘วัฒนา เมืองสุขรัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙พัชรินทร์/ผู้จัดทำ๑๒ กรกฎาคม ๒๕๔๘จุฑามาศ/ปรับปรุง๒๑ กรกฎาคม ๒๕๕๘[๑] ราชกิจจานุเบกษาเล่ม ๑๒๒/ตอนพิเศษ ๒๕ ง/หน้า ๕๗/๒๓ มีนาคม ๒๕๔๘